Työ (Schultz)
Moukariin jos tartut – lyö!
 Viel on yö!
 Onnea ei taivas anna,
 jos ei sitä työsi kanna
 hedelmänä tulesta.
 Murhe kasvoiltasi poista,
 rukoukset – kauas nuo!
 Tullessasi esteen luo
 muista – sääntöä ei toista:
 silloin vasta voitto on,
 jos on isku armoton;
 jos ei päiviä ja öitä
 rukoeltu ihmetöitä.
 Kuuletko sä kalskeen tuolla?
 Kahleita siel katotaan,
 onneasi taotaan..
 Intosi ei saata kuolla;
 moukariin jos tartut – lyö!
 Viel on yö!
 Surra ei, jos iskuin alla
 liekit syttyy kaikkialla;
 he vain niissä palavat,
 jotka kansaa sortavat.

1927

Josef Schultz